钦定古今图书集成/明伦汇编/氏族典/第350卷 > 《廖用贤尚友录》 > 邹勇夫
## 钦定古今图书集成/明伦汇编/氏族典/第350卷 > 《廖用贤尚友录》 > 邹勇夫

按《万姓统谱》：“勇夫，固始人。随王审知兄弟入闽。及审
知王闽，勇夫为陈大义，奉梁正朔。时南唐有并闽意，
而归化镇适当要冲，审知遣勇夫镇遏之。至则荆榛
满目，烟火仅百家。勇夫招集流亡，葺理宅舍，民襁负
而至，始遂生息。五代干戈相寻，是邑独不被兵，人物
蕃阜，田野垦辟，勇夫之力也。”